Claude Autant-Lara
<s>Claude Autant-Lara (; 5. august 1901 – 5. februar 2000) bio je francuski filmski režiser i radikalno desni političar.</s>

<s>Rođen je u Londonu u porodici poznatoj po pacifističkim stavovima, koje je kasnije imao običaj promovirati u svojim ostvarenjima.</s><s>Karijeru je započeo u međuratnom periodu i početkom 1930-ih proveo neko vrijeme u Hollywoodu kako bi se upoznao sa njegovim tehnikama.</s><s>Tokom okupacije u Drugom svjetskom ratu je, prema nekim navodima, vlastima denuncirao kolege koje su bili članovi ili simpatizirali pokret otpora.</s>

<s>Autant-Lara je svoja najpoznatija ostvarenja režirao u godinama iza rata, pri čemu je često njihov sadržaj bio provokativan, odnosno dovodio u pitanje mnoge etablirane stavove u francuskom društvu.</s><s>Jedan od primjera je bio i Tu ne tueras point iz 1960. godine koji se bavio pitanjem prigovora savjesti.</s>

<s>1980-ih se Autant-Lara priključio radikalno desnoj stranci Nacionalni front i na njenoj je listi 1989. izabran u Evropski parlament.</s><s>U julu 1989. je, kao najstariji od svih zastupnika, dobio mjesto predsjetalja na inauguralnoj sjednici novog saziva.</s><s>Tu je priliku iskoristio da u svom uvodnom govoru napadne američki kulturni imperijalizam, a porekne Holokaust, pri čemu je kao dokaz svojim tvrdnjama naveo da je ugledna eurozastupnica Simone Veil preživjela; to, kao i antisemitski karakter govora, izazvao je skandal koji se odrazio u masovnom izlasku zastupnika iz dvorane, kao i po tome što je kasnije izgubio mjesto u Francuskoj akademiji.</s><s>Autant-Lara je mjesec dana kasnije podnio ostavku na mjesto zastupnika, koje je preuzeo Jean-Claude Martinez.</s>

<s>Filmografija
1920 : L'Homme du large (glumac, scenograf, pomoćnik režisera)
1928 : Construire un feu (u ranom widescreen filmu Henrija Chretiena widescreen)
1931 : Buster se marie (francuska adaptacija Keatonovog filma Parlor, Bedroom and Bath, ko-režiser: Edward Brophy)
1933 : Ciboulette; filmska verzija operete Ciboulette
1937 : L'Affaire du courrier de Lyon (ko-režiser: Maurice Lehmann)
1939 : Fric-Frac
1939 : The Mysterious Mr. Davis 
1942 : Le Mariage de chiffon
1942 : Lettres d'amour
1943 : Love Story
1946 : Sylvie et le fantôme
1947 : Le Diable au corps
1949 : Occupe-toi d'Amélie
1951 : The Red Inn (L'Auberge rouge) [također scenarist]
1952 : The Seven Deadly Sins [također scenarist]
1953 : Le Blé en herbe
1953 : Le Bon Dieu sans confession [također scenarist]
1954 : Le Rouge et le noir
1955 : Marguerite de la nuit
1956 : La Traversée de Paris
1958 : The Gambler (1958)
1959 : En cas de malheur
1959 : The Green Mare (La Jument verte)
1960 : Tu ne tueras point
1961 : Le Comte de Monte-Cristo
1961 : Vive Henri IV... vive l'amour!</s><s>1963 : Le Meurtrier
1964 : Le Magot de Josefa
1965 : A Woman in White 
1967 : Le Plus vieux métier du monde
1967 : Le Franciscain de Bourges
1969 : Les Patates
1977 : Gloria</s>

<s>Vanjske veze</s>

<s>Francuski filmski režiseri
Francuski scenaristi
Francuski pisci</s>

